title: 2010/779/EÚ: Rozhodnutie Rady zo 14. decembra 2010 o žiadosti Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis , ktoré sa týkajú zriadenia Európskej agentúry na prevádzkové riadenie rozsiahlych informačných systémov v oblasti slobody, bezpečnosti a spravodlivosti

text:
               17.12.2010

               SK

               Úradný vestník Európskej únie

               L 333/58

         ROZHODNUTIE RADY
   zo 14. decembra 2010
   o žiadosti Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis, ktoré sa týkajú zriadenia Európskej agentúry na prevádzkové riadenie rozsiahlych informačných systémov v oblasti slobody, bezpečnosti a spravodlivosti
   (2010/779/EÚ)
   RADA EURÓPSKEJ ÚNIE,
   so zreteľom na článok 4 Protokolu (č. 19) o schengenskom acquis začlenenom do rámca Európskej únie, pripojenom k Zmluve o Európskej únii a k Zmluve o fungovaní Európskej únie (ďalej len „schengenský protokol“),
   so zreteľom na žiadosť vlády Spojeného kráľovstva Veľkej Británie a Severného Írska, predloženú prostredníctvom jej listu z 5. októbra 2010 predsedovi Rady, zúčastňovať sa na niektorých ustanoveniach schengenského acquis, tak ako je to špecifikované v uvedenom liste,
   keďže:

               (1)

               Rada rozhodnutím 2000/365/ES (1) oprávnila Spojené kráľovstvo Veľkej Británie a Severného Írska zúčastňovať sa na niektorých ustanoveniach schengenského acquis v súlade s podmienkami ustanovenými v uvedenom rozhodnutí.

               (2)

               Európska komisia predložila 24. júna 2009 návrh nariadenia Európskeho parlamentu a Rady, ktorým sa zriaďuje Európska agentúra na prevádzkové riadenie rozsiahlych informačných systémov v oblasti slobody, bezpečnosti a spravodlivosti (ďalej len „navrhované nariadenie“).

               (3)

               Podľa navrhovaného nariadenia má Európska agentúra na prevádzkové riadenie rozsiahlych informačných systémov v oblasti slobody, bezpečnosti a spravodlivosti (ďalej len „agentúra“) niesť zodpovednosť za prevádzkové riadenie Schengenského informačného systému druhej generácie (SIS II), vízového informačného systému (VIS) a systému Eurodac a na základe príslušných právnych nástrojov môže niesť zodpovednosť za prípravu, vývoj a prevádzkové riadenie ďalších rozsiahlych informačných systémov v oblasti slobody, bezpečnosti a spravodlivosti, a to v súlade s treťou časťou hlavou V Zmluvy o fungovaní Európskej únie.

               (4)

               Systém SIS II je súčasťou schengenského acquis. Nariadenie Európskeho parlamentu a Rady (ES) č. 1987/2006 (2) a rozhodnutie Rady 2007/533/SVV (3) upravujú zriadenie, prevádzku a využívanie SIS II. Spojené kráľovstvo sa však zúčastnilo len na prijatí rozhodnutia 2007/533/SVV, ktorým sa rozvíjajú ustanovenia schengenského acquis uvedené v článku 1 písm. a) bode ii) rozhodnutia 2000/365/ES.

               (5)

               Systém VIS je tiež súčasťou schengenského acquis. Spojené kráľovstvo sa nezúčastnilo na prijatí rozhodnutia Rady 2004/512/ES (4), nariadenia Európskeho parlamentu a Rady (ES) č. 767/2008 (5) a rozhodnutia Rady 2008/633/SVV (6), ktorými sa upravujú zriadenie, prevádzka a využívanie VIS, ani nie je nimi viazané.

               (6)

               Systém Eurodac nie je súčasťou schengenského acquis. Spojené kráľovstvo sa zúčastnilo na prijatí nariadenia (ES) č. 2725/2000 (7), ktorými sa upravuje zriadenie, prevádzka a využívanie systému Eurodac, a je ním viazané.

               (7)

               Vzhľadom na účasť v systéme Eurodac a čiastočnú účasť v systéme SIS II má Spojené kráľovstvo právo zúčastňovať sa na činnostiach agentúry v tom rozsahu, v akom bude agentúra zodpovedná za prevádzkové riadenie systému SIS II, ako sa upravuje rozhodnutím 2007/533/SVV, a systému Eurodac.

               (8)

               Navrhovaná agentúra by mala mať jednotnú právnu subjektivitu a bude charakterizovaná jednotou svojej organizačnej a finančnej štruktúry. Na tento účel by mala byť agentúra zriadená prostredníctvom jediného legislatívneho nástroja, o ktorom sa musí hlasovať v rámci Rady v jeho celistvosti. Navyše, keď sa navrhované nariadenie prijme, malo by sa stať uplatniteľným vo svojej celistvosti v členských štátoch, ktoré sú ním viazané. Tým sa vylučuje možnosť čiastočnej uplatniteľnosti pre Spojené kráľovstvo.

               (9)

               S cieľom zabezpečiť súlad so zmluvami a uplatniteľnými protokolmi a zároveň zabezpečiť jednotnosť a konzistentnosť navrhovaného nariadenia požiadalo Spojené kráľovstvo o účasť na navrhovanom nariadení podľa článku 4 schengenského protokolu, v rozsahu zodpovednosti agentúry za prevádzkové riadenie systému SIS II, ako sa upravuje nariadením (ES) č. 1987/2006, a systému VIS.

               (10)

               Rada uznáva právo Spojeného kráľovstva požiadať v súlade s článkom 4 schengenského protokolu o účasť na nariadení, ktorým sa zriaďuje agentúra, pokiaľ sa Spojené kráľovstvo na navrhovanom nariadení nebude zúčastňovať z iných dôvodov.

               (11)

               Účasťou Spojeného kráľovstva na navrhovanom nariadení by nebola dotknutá skutočnosť, že v súčasnosti sa Spojené kráľovstvo nezúčastňuje a nemôže zúčastňovať na ustanoveniach schengenského acquis, ktoré sa týkajú voľného pohybu štátnych príslušníkov tretích krajín, vízovej politiky a prekračovania vonkajších hraníc členských štátov osobami. Tým by sa odôvodnilo zahrnutie osobitných ustanovení do navrhovaného nariadenia, pričom tieto ustanovenia by odrážali osobitné postavenie Spojeného kráľovstva, najmä pokiaľ ide o obmedzené hlasovacie práva v správnej rade agentúry.

               (12)

               Zmiešaný výbor, zriadený podľa článku 3 Dohody uzavretej medzi Radou Európskej únie a Islandskou republikou a Nórskym kráľovstvom o pridružení posledne menovaných pri vykonávaní, uplatňovaní a rozvoji schengenského acquis
                   (8), bol informovaný o príprave tohto rozhodnutia v súlade s článkom 5 uvedenej dohody.

               (13)

               Zmiešaný výbor, zriadený podľa článku 3 Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis
                   (9), bol informovaný o príprave tohto rozhodnutia v súlade s článkom 5 uvedenej dohody,

         PRIJALA TOTO ROZHODNUTIE:
   Článok 1
   Na základe rozhodnutia Rady 2000/365/ES sa bude Spojené kráľovstvo Veľkej Británie a Severného Írska zúčastňovať na nariadení Európskeho parlamentu a Rady, ktorým sa zriaďuje Európska agentúra na prevádzkové riadenie rozsiahlych informačných systémov v oblasti slobody, bezpečnosti a spravodlivosti v rozsahu, v akom sa táto účasť týka prevádzkového riadenia vízového informačného systému (VIS) a častí Schengenského informačného systému druhej generácie (SIS II), na ktorom sa Spojené kráľovstvo nezúčastňuje.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 14. decembra 2010

            Za Radu

            predseda

         S. VANACKERE

      (1)  Ú. v. ES L 131, 1.6.2000, s. 43.

      (2)  Ú. v. EÚ L 381, 28.12.2006, s. 4.

      (3)  Ú. v. EÚ L 205, 7.8.2007, s. 63.

      (4)  Rozhodnutie Rady 2004/512/ES z 8. júna 2004, ktorým sa vytvára vízový informačný systém (VIS) (Ú. v. EÚ L 213, 15.6.2004, s. 5).

      (5)  Nariadenie Európskeho parlamentu a Rady (ES) č. 767/2008 z 9. júla 2008 o vízovom informačnom systéme (VIS) a výmene údajov o krátkodobých vízach medzi členskými štátmi (nariadenie o VIS) (Ú. v. EÚ L 218, 13.8.2008, s. 60).

      (6)  Rozhodnutie Rady 2008/633/SVV z 23. júna 2008 o sprístupnení vízového informačného systému (VIS) na nahliadnutie určeným orgánom členských štátov a Europolu na účely predchádzania teroristickým trestným činom a iným závažným trestným činom, ich odhaľovania a vyšetrovania (Ú. v. EÚ L 218, 13.8.2008, s. 129).

      (7)  Nariadenie Rady (ES) č. 2725/2000 z 11. decembra 2000, ktoré sa týka zriadenia systému Eurodac na porovnávanie odtlačkov prstov pre účinné uplatňovanie Dublinského dohovoru (Ú. v. ES L 316, 15.12.2000, s. 1).

      (8)  Ú. v. ES L 176, 10.7.1999, s. 36.

      (9)  Ú. v. EÚ L 53, 27.2.2008, s. 52.


title: 2013/777/SZBP: Rozhodnutie Politického a bezpečnostného výboru EUTM Somalia/1/2013 zo 17. decembra 2013 o vymenovaní veliteľa misie EÚ pre vojenskú misiu Európskej únie na podporu výcviku bezpečnostných síl Somálska (EUTM Somalia)

text:
               20.12.2013

               SK

               Úradný vestník Európskej únie

               L 346/53

         ROZHODNUTIE POLITICKÉHO A BEZPEČNOSTNÉHO VÝBORU EUTM SOMALIA/1/2013
   zo 17. decembra 2013
   o vymenovaní veliteľa misie EÚ pre vojenskú misiu Európskej únie na podporu výcviku bezpečnostných síl Somálska (EUTM Somalia)
   (2013/777/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38,
   so zreteľom na rozhodnutie Rady 2010/96/SZBP z 15. februára 2010 o vojenskej misii Európskej únie na podporu výcviku bezpečnostných síl Somálska (1), a najmä na jeho článok 5,
   keďže:

               (1)

               Podľa článku 5 ods. 1 rozhodnutia 2010/96/SZBP Rada poverila Politický a bezpečnostný výbor (PBV), aby prijímal rozhodnutia o vymenovaní veliteľa misie EÚ pre vojenskú misiu Európskej únie na podporu výcviku bezpečnostných síl Somálska (EUTM Somalia).

               (2)

               Rada 22. januára 2013 prijala rozhodnutie 2013/44/SZBP (2), ktorým sa mení a predlžuje rozhodnutie 2010/96/SZBP a vymenováva brigádny generál Gerald AHERNE za veliteľa misie EÚ.

               (3)

               Talianska republika navrhla vymnenovať na nového veliteľa misie EÚ brigádneho generála Massima MINGIARDIHO, ktorý nastúpi po brigádnom generálovi Geraldovi AHERNOVI.

               (4)

               Vojenský výbor EÚ tento návrh podporuje.

               (5)

               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami. Dánsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

         PRIJAL TOTO ROZHODNUTIE:
   Článok 1
   Brigádny generál Massimo MINGIARDI sa týmto vymenúva za veliteľa misie EÚ pre vojenskú misiu Európskej únie na podporu výcviku bezpečnostných síl Somálska (EUTM Somalia) od 15. februára 2014.
   Článok 2
   Toto rozhodnutie nadobúda účinnosť 15. februára 2014.

      V Bruseli 17. decembra 2013

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 44, 19.2.2010, s. 16.

      (2)  Rozhodnutie Rady 2013/44/SZBP z 22. januára 2013, ktorým sa mení, dopĺňa a predlžuje rozhodnutie 2010/96/SZBP o vojenskej misii Európskej únie na podporu výcviku bezpečnostných síl Somálska (Ú. v. EÚ L 20, 23.1.2013, p. 57).


title: Rozhodnutie Komisie z  28. septembra 2010 , ktorým sa menujú členovia skupiny pre technické poradenstvo v oblasti ekologickej výroby a zostavuje zoznam úspešných kandidátov

text:
               29.9.2010

               SK

               Úradný vestník Európskej únie

               C 262/3

         ROZHODNUTIE KOMISIE
   z 28. septembra 2010,
   ktorým sa menujú členovia skupiny pre technické poradenstvo v oblasti ekologickej výroby a zostavuje zoznam úspešných kandidátov
   2010/C 262/03
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Komisie 2009/427/ES z 3. júna 2009, ktorým sa zriaďuje expertná skupina pre technické poradenstvo v oblasti ekologickej výroby (1), a najmä na jeho článok 4 ods. 2,
   keďže:

               (1)

               Rozhodnutím 2009/427/ES Komisia zriaďuje expertnú skupinu pre technické poradenstvo v oblasti ekologickej výroby.

               (2)

               V súlade s článkom 4 ods. 2 rozhodnutia 2009/427/ES Komisia zverejnila výzvu na vyjadrenie záujmu 2009/C 308/10 (2). Touto výzvou sa zároveň stanovili kritériá a výberové konanie, na základe ktorých sa zostavil zoznam úspešných kandidátov.

               (3)

               S cieľom dokončiť výberové konanie musí teraz Komisia vymenovať členov skupiny a zostaviť zoznam úspešných kandidátov,

         ROZHODLA TAKTO:
   Článok 1
   Na zoznamoch v prílohách k tomuto rozhodnutiu sa uvádzajú mená členov skupiny a úspešných kandidátov. Ide najmä o:

               a)

               13 expertov uvedených na zozname v prílohe I k tomuto rozhodnutiu menovaných za stálych členov skupiny;

               b)

               zoznam úspešných kandidátov, ktorý pozostáva zo 62 expertov uvedených na zozname v prílohe II k tomuto rozhodnutiu.

         Článok 2
   Toto rozhodnutie nadobúda účinnosť dňom jeho prijatia a bude sa uplatňovať do 31. decembra 2013. Do tohto dňa Komisia rozhodne o prípadnej zmene a doplnení a/alebo predĺžení jeho účinnosti.

      V Bruseli 28. septembra 2010

            Za Komisiu

         Dacian CIOLOŞ

            člen Komisie

      (1)  Ú. v. EÚ L 139, 5.6.2009, s. 29.

      (2)  Ú. v. EÚ C 308, 18.12.2009, s. 22.

      PRÍLOHA I

         Zoznam expertov vymenovaných za stálych členov skupiny v abecednom poradí

                  —

                  Alexander Beck

                  —

                  Jacques Cabaret

                  —

                  Niels Halberg

                  —

                  Sonya Ivanova-Peneva

                  —

                  Lizzie Melby Jespersen

                  —

                  Ursula Kretzschmar

                  —

                  Nicolas Lampkin

                  —

                  Giuseppe Lembo

                  —

                  Mariane Monod

                  —

                  Robin Frederik Alexander Moritz

                  —

                  José Luis de la Plaza Pérez

                  —

                  Bernhard Speiser

                  —

                  Fabio Tittarelli

      PRÍLOHA II

         Zoznam expertov zaradených na zoznam úspešných kandidátov v abecednom poradí

                  —

                  Simó Alegre Castellví

                  —

                  David Arney

                  —

                  Keith Ball

                  —

                  Stéphane Bellon

                  —

                  Francis Blake

                  —

                  Michel Bouilhol

                  —

                  Stefano Canali

                  —

                  Philippe Darriet

                  —

                  Jans Didier

                  —

                  Karl-Jan Erstad

                  —

                  Alicia Estevez

                  —

                  Juan Fernando Gallardo Lancho

                  —

                  Roberto García Ruiz

                  —

                  Elisabetta Giuffra

                  —

                  Aase Solvej Hansen

                  —

                  Roger Michael Hitchings

                  —

                  Uwe Hofmann

                  —

                  Jiri Harazim

                  —

                  Henning Høgh Jensen

                  —

                  Niels Finn Johansen

                  —

                  Monique Jonis

                  —

                  Maria Concepción Jorda Gutiérrez

                  —

                  Herve Juin

                  —

                  Emmanouil Kampourakis

                  —

                  Géza Kovács

                  —

                  Michael Kügler

                  —

                  Markus Kelderer

                  —

                  Sybille Kyed

                  —

                  Jascha Iri Leenhouwers

                  —

                  Carlo Leifert

                  —

                  Margareta Lennartsson Turner

                  —

                  Mariusz Maciejczak

                  —

                  Giovanna Martelli

                  —

                  Juan Rodriguez Martin

                  —

                  Avraam Mavridis

                  —

                  Cristina Micheloni

                  —

                  Bent Egberg Mikkelsen

                  —

                  Diego Omar Minnicelli

                  —

                  Susanne Padel

                  —

                  Leonidas Panomitros

                  —

                  Bruce Denholm Pearce

                  —

                  Mariana Petkova

                  —

                  Carlo Ponzio

                  —

                  Katia Radeva

                  —

                  Gerold Rahmann

                  —

                  Eckhard Reiners

                  —

                  José Raul Alves Ribeiro

                  —

                  Carlos Palacios Riocerezo

                  —

                  Denis Rusjan

                  —

                  Bernhard Schulz

                  —

                  Pentti Seuri

                  —

                  Snezhka Simeonova Delcheva

                  —

                  Evangelia Nikolaos Sossidou

                  —

                  Jens Soth

                  —

                  Christopher George Starrett

                  —

                  Wijnand Sukkel

                  —

                  Juan José Triana Marrero

                  —

                  Rob van den Broek

                  —

                  Boudewijn van Elzakker

                  —

                  Vivian Vilich

                  —

                  François Warlop

                  —

                  Simon Wright


title: Rozhodnutie Rady z 7. novembra 2006 , o pozícii Spoločenstva v rade Medzinárodnej organizácie pre tropické drevo v otázke predĺženia platnosti Medzinárodnej dohody o tropickom dreve z roku 1994

text:
               8.12.2006

               SK

               Úradný vestník Európskej únie

               C 298/1

      ROZHODNUTIE RADY

   z 7. novembra 2006,
   o pozícii Spoločenstva v rade Medzinárodnej organizácie pre tropické drevo v otázke predĺženia platnosti Medzinárodnej dohody o tropickom dreve z roku 1994
   (2006/C 298/01)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133 v spojení s článkom 300 ods. 2,
   so zreteľom na návrh Komisie (1),
   keďže:

               (1)

               Spoločenstvo Medzinárodnú dohodu o tropickom dreve z roku 1994 podpísalo a dočasne ju uplatňuje podľa rozhodnutia Rady 96/493/ES (2).

               (2)

               V januári 2006 sa v rámci Konferencie OSN o obchode a rozvoji k úspešne uzavrela dohoda, ktorou sa nahrádza Medzinárodná dohoda o tropickom dreve z roku 1994.

               (3)

               Medzinárodná dohoda o tropickom dreve z roku 1994 zostáva v platnosti do 31. decembra 2006, pokiaľ sa v súlade s ustanoveniami článku 46 ods. 3 a na základe rozhodnutia rady Medzinárodnej organizácie pre tropické drevo nepredĺži jej platnosť až do nadobudnutia platnosti dohody, ktorou sa nahrádza.

               (4)

               Predĺženie platnosti tejto dohody je v záujme Spoločenstva.

               (5)

               Je potrebné stanoviť pozíciu Európskeho spoločenstva v rade Medzinárodnej organizácie pre tropické drevo,

         ROZHODLA TAKTO:
   Článok 1
   Pozícia Európskeho spoločenstva v rade Medzinárodnej organizácie pre tropické drevo je hlasovať za predĺženie platnosti Medzinárodnej dohody o tropickom dreve z roku 1994, kým dohoda z roku 2006, ktorou sa nahrádza, nenadobudne dočasnú alebo konečnú platnosť.
   Článok 2
   Európske spoločenstvo sa bude usilovať, aby sa rozsah predĺženia platnosti Medzinárodnej dohody o tropickom dreve z roku 1994 rozhodnutím rady Medzinárodnej organizácie pre tropické drevo obmedzil alebo aby sa ustanovila doložka o preskúmaní.

      V Bruseli 7. novembra 2006

            Za Radu

            predseda

         E. HEINÄLUOMA

      (1)  Dokument 12953/06 – KOM(2006) 469, konečné znenie.

      (2)  Ú. v. ES L 208, 17.8.1996, s. 1.


title: 2012/483/EÚ: Rozhodnutie Komisie z  20. augusta 2012 , ktorým sa stanovuje nový termín na predkladanie dokumentácie niektorých látok, ktoré sa majú preskúmať v rámci štrnásťročného pracovného programu podľa článku 16 ods. 2 smernice Európskeho parlamentu a Rady 98/8/ES [oznámené pod číslom C(2012) 5787]  Text s významom pre EHP

text:
               22.8.2012

               SK

               Úradný vestník Európskej únie

               L 226/6

         ROZHODNUTIE KOMISIE
   z 20. augusta 2012,
   ktorým sa stanovuje nový termín na predkladanie dokumentácie niektorých látok, ktoré sa majú preskúmať v rámci štrnásťročného pracovného programu podľa článku 16 ods. 2 smernice Európskeho parlamentu a Rady 98/8/ES
   [oznámené pod číslom C(2012) 5787]
   (Text s významom pre EHP)
   (2012/483/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (1), a najmä na jej článok 16 ods. 2,
   keďže:

               (1)

               Nariadením Komisie (ES) č. 1451/2007 zo 4. decembra 2007 o druhej fáze desaťročného pracovného programu uvedeného v článku 16 ods. 2 smernice Európskeho parlamentu a Rady 98/8/ES o uvádzaní biocídnych výrobkov na trh (2) sa stanovuje zoznam aktívnych látok, ktoré sa majú posúdiť na účely ich prípadného zaradenia do prílohy I, IA alebo IB k smernici 98/8/ES.

               (2)

               V prípade viacerých kombinácií látok/typov výrobkov uvedených v danom zozname sa stalo, že buď všetci účastníci ukončili svoju účasť na kontrolnom programe, alebo členskému štátu, ktorý bol na účely posúdenia určený ako spravodajský členský štát, nebola doručená úplná dokumentácia v lehote podľa článku 9 a článku 12 ods. 3 nariadenia (ES) č. 1451/2007.

               (3)

               Podľa článku 11 ods. 2, článku 12 ods. 1 a článku 13 ods. 5 nariadenia (ES) č. 1451/2007 preto Komisia náležite informovala členské štáty. Tieto informácie boli 17. januára 2011 uverejnené aj elektronickými prostriedkami.

               (4)

               Do troch mesiacov od uverejnenia daných informácií elektronickou formou viacero spoločností prejavilo v súlade s článkom 12 ods. 1 nariadenia (ES) č. 1451/2007 záujem o prevzatie úlohy účastníka v prípade niektorých príslušných látok a typov výrobkov.

               (5)

               Pre dané látky a typy výrobkov by sa preto mala stanoviť nová lehota na predkladanie dokumentácie podľa článku 12 ods. 3 druhého pododseku uvedeného nariadenia.

               (6)

               Opatrenia stanovené v tomto rozhodnutí sú v súlade so stanoviskom Stáleho výboru pre biocídne výrobky,

         PRIJALA TOTO ROZHODNUTIE:
   Článok 1
   Novým termínom na predkladanie dokumentácie látok a typov výrobkov uvedených v prílohe je 30. september 2013.
   Článok 2
   Toto rozhodnutie je určené členským štátom.

      V Bruseli 20. augusta 2012

            Za Komisiu

         Janez POTOČNIK

            člen Komisie

      (1)  Ú. v. ES L 123, 24.4.1998, s. 1.

      (2)  Ú. v. EÚ L 325, 11.12.2007, s. 3.

      PRÍLOHA

         Látky a typy výrobkov, pre ktoré je novým termínom na prekladanie dokumentácie 30. september 2013

                  Názov

                  Číslo EC

                  Číslo CAS

                  Typ výrobku

                  Spravodajský členský štát

                  triklozán

                  222-182-2

                  3380-34-5

                  2

                  DK

                  triklozán

                  222-182-2

                  3380-34-5

                  7

                  DK

                  triklozán

                  222-182-2

                  3380-34-5

                  9

                  DK

                  2-fenoxyetanol

                  204-589-7

                  122-99-6

                  3

                  UK


title: Rozhodnutie Európskeho parlamentu a Rady (EÚ) 2016/253 z 25. novembra 2015 o mobilizácii nástroja flexibility na okamžité rozpočtové opatrenia na riešenie utečeneckej krízy

text:
               24.2.2016

               SK

               Úradný vestník Európskej únie

               L 47/6

         ROZHODNUTIE EURÓPSKEHO PARLAMENTU A RADY (EÚ) 2016/253
   z 25. novembra 2015
   o mobilizácii nástroja flexibility na okamžité rozpočtové opatrenia na riešenie utečeneckej krízy
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (1), a najmä na jej bod 12,
   so zreteľom na návrh Európskej komisie,
   keďže:

               (1)

               Článok 11 nariadenia Rady (EÚ, Euratom) č. 1311/2013 (2) umožňuje mobilizáciu nástroja flexibility v rámci ročného stropu vo výške 471 miliónov EUR (v cenách roku 2011) s cieľom financovať jasne identifikované výdavky, ktoré by nebolo možné financovať v rámci stanovených stropov pre jeden alebo viacero iných okruhov.

               (2)

               Vzhľadom na naliehavé potreby je potrebné mobilizovať veľkú sumu dodatočných rozpočtových prostriedkov na financovanie opatrení, ktorých cieľom je zmierniť migračnú a utečeneckú krízu.

               (3)

               Po preskúmaní všetkých možností prerozdelenia rozpočtových prostriedkov v rámci stropu výdavkov pre okruh 3 (Bezpečnosť a občianstvo) a okruh 4 (Globálna Európa) sa ukazuje, že je potrebné mobilizovať z nástroja flexibility 1 506 miliónov EUR nad rámec stropu v okruhu 3 a 24 miliónov EUR v okruhu 4 s cieľom doplniť finančné prostriedky vo všeobecnom rozpočte Únie na rozpočtový rok 2016 na financovanie opatrení v oblasti migrácie a utečencov. Na túto mobilizáciu by sa mali použiť nevyčerpané ročné sumy, ktoré sú k dispozícii na nástroje flexibility z rozpočtových rokov 2014 a 2015.

               (4)

               Na základe očakávaného profilu platieb by sa platobné rozpočtové prostriedky zodpovedajúce mobilizácii nástroja flexibility mali rozdeliť na niekoľko rozpočtových rokov podľa nasledujúceho odhadu: 734,2 milióna EUR na rok 2016, 654,2 milióna EUR na rok 2017, 83 miliónov EUR na rok 2018 a 58,6 milióna EUR na rok 2019,

         PRIJALI TOTO ROZHDODNUTIE:
   Článok 1
   1.   V rámci všeobecného rozpočtu Európskej únie na rozpočtový rok 2016 sa nástroj flexibility mobilizuje s cieľom poskytnúť sumu vo výške 1 506 miliónov EUR vo viazaných rozpočtových prostriedkoch v okruhu 3 (Bezpečnosť a občianstvo) a vo výške 24 miliónov EUR vo viazaných rozpočtových prostriedkoch v okruhu 4 (Globálna Európa).
   Tieto sumy sa použijú na financovanie opatrení súvisiacich s riadením utečeneckej krízy.
   2.   Na základe očakávaného profilu platieb budú platobné rozpočtové prostriedky na mobilizáciu nástroja flexibility pridelené nasledujúcim spôsobom:

               a)

               734,2 milióna EUR v roku 2016;

               b)

               654,2 milióna EUR v roku 2017;

               c)

               83,0 milióna EUR v roku 2018;

               d)

               58,6 milióna EUR v roku 2019.

         Konkrétne sumy na jednotlivé rozpočtové roky budú schválené v súlade s ročným rozpočtovým postupom.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 25. novembra 2015

            Za Európsky parlament

            predseda

         M. SCHULZ

            Za Radu

            predseda

         N. SCHMIT

      (1)  Ú. v. EÚ C 373, 20.12.2013, s. 1.

      (2)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).


title: 2008/144/ES: Rozhodnutie Rady z  28. januára 2008 o uzavretí Protokolu, ktorým sa mení a dopĺňa Dohoda o námornej doprave medzi Európskym spoločenstvom a jeho členskými štátmi na jednej strane a Čínskou ľudovou republikou na strane druhej s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii

text:
               21.2.2008

               SK

               Úradný vestník Európskej únie

               L 46/37

         ROZHODNUTIE RADY
   z 28. januára 2008
   o uzavretí Protokolu, ktorým sa mení a dopĺňa Dohoda o námornej doprave medzi Európskym spoločenstvom a jeho členskými štátmi na jednej strane a Čínskou ľudovou republikou na strane druhej s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii
   (2008/144/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2 v spojení s článkom 300 ods. 2 prvým pododsekom prvou vetou a článkom 300 ods. 3 prvým pododsekom,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Dohoda o námornej doprave medzi Európskym spoločenstvom a jeho členskými štátmi na jednej strane a Čínskou ľudovou republikou na strane druhej (ďalej len „dohoda“) bola podpísaná v Bruseli 6. decembra 2002.

               (2)

               Protokol, ktorým sa mení a dopĺňa dohoda s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii, bol podpísaný 5. septembra 2005 v Pekingu.

               (3)

               V súlade s článkom 6 ods. 2 Aktu o pristúpení z roku 2005 Bulharsko a Rumunsko k uvedenej dohode pristúpia protokolom medzi Radou a Čínskou ľudovou republikou.

               (4)

               Potrebné ústavné a inštitucionálne postupy sa ukončili, a preto by sa uvedený protokol mal schváliť,

         ROZHODLA TAKTO:
   Jediný článok
   1.   Týmto sa v mene Spoločenstva schvaľuje Protokol, ktorým sa mení a dopĺňa Dohoda o námornej doprave medzi Európskym spoločenstvom a jeho členskými štátmi na jednej strane a Čínskou ľudovou republikou na strane druhej s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii.
   Text protokolu (2) je pripojený k tomuto rozhodnutiu.
   2.   Predseda Rady vydá v mene Európskeho spoločenstva a jeho členských štátov oznámenie stanovené v článku 3 protokolu.

      V Bruseli 28. januára 2008

            Za Radu

            predseda

         D. RUPEL

      (1)  Stanovisko z 5. júla 2005 (Ú. v. EÚ C 157 E, 6.7.2006, s. 53).

      (2)  Pozri stranu 38 tohto úradného vestníka.
    ---documentbreak---

               21.2.2008

               SK

               Úradný vestník Európskej únie

               L 46/38

         PROTOKOL,
   ktorým sa mení a dopĺňa Dohoda o námornej doprave medzi Európskym spoločenstvom a jeho členskými štátmi na jednej strane a vládou Čínskej ľudovej republiky na strane druhej
   BELGICKÉ KRÁĽOVSTVO,
   ČESKÁ REPUBLIKA,
   DÁNSKE KRÁĽOVSTVO,
   SPOLKOVÁ REPUBLIKA NEMECKO,
   ESTÓNSKA REPUBLIKA,
   HELÉNSKA REPUBLIKA,
   ŠPANIELSKE KRÁĽOVSTVO,
   FRANCÚZSKA REPUBLIKA,
   ÍRSKO,
   TALIANSKA REPUBLIKA,
   CYPERSKÁ REPUBLIKA,
   LOTYŠSKÁ REPUBLIKA,
   LITOVSKÁ REPUBLIKA,
   LUXEMBURSKÉ VEĽKOVOJVODSTVO,
   MAĎARSKÁ REPUBLIKA,
   MALTSKÁ REPUBLIKA,
   HOLANDSKÉ KRÁĽOVSTVO,
   RAKÚSKA REPUBLIKA,
   POĽSKÁ REPUBLIKA,
   PORTUGALSKÁ REPUBLIKA,
   SLOVINSKÁ REPUBLIKA,
   SLOVENSKÁ REPUBLIKA,
   FÍNSKA REPUBLIKA,
   ŠVÉDSKE KRÁĽOVSTVO,
   SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA
   ďalej len „členské štáty“, zastúpené Radou Európskej únie, a
   EURÓPSKE SPOLOČENSTVO ďalej len „Spoločenstvo“, zastúpené Radou Európskej únie
   na jednej strane a
   VLÁDA ČÍNSKEJ ĽUDOVEJ REPUBLIKY
   na strane druhej,
   SO ZRETEĽOM NA pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii a tým do Spoločenstva 1. mája 2004,
   SA DOHODLI TAKTO:
   Článok 1
   Česká republika, Estónska republika, Cyperská republika, Lotyšská republika, Litovská republika, Maďarská republika, Maltská republika, Poľská republika, Slovinská republika a Slovenská republika sú zmluvnými stranami Dohody o námornej doprave medzi Európskym spoločenstvom a jeho členskými štátmi na jednej strane a vládou Čínskej ľudovej republiky na strane druhej podpísanej 6. decembra 2002 v Bruseli (ďalej len „dohoda“).
   Článok 2
   Texty dohody v českom, estónskom, litovskom, lotyšskom, maďarskom, maltskom, poľskom, slovenskom a slovinskom jazyku, ktoré sú pripojené k protokolu, sa stávajú autentickými za rovnakých podmienok ako ostatné jazykové verzie, ktoré sú vypracované v súlade s článkom 14 tejto dohody.
   Článok 3
   Zmluvné strany schvália tento protokol v súlade so svojimi vnútornými postupmi. Protokol nadobúda platnosť dňom nadobudnutia platnosti dohody. V prípade, že zmluvné strany schvália protokol neskôr ako v deň, keď dohoda nadobudne platnosť, protokol potom nadobúda platnosť dňom, keď si strany navzájom oznámia ukončenie vnútorných postupov schválenia protokolu.
   Článok 4
   Tento protokol bol vyhotovený v Pekingu piateho septembra dvetisícpäť, v dvoch vyhotoveniach v anglickom, českom, dánskom, gréckom, holandskom, estónskom, fínskom, francúzskom, litovskom, lotyšskom, maďarskom, maltskom, nemeckom, poľskom, portugalskom, talianskom, slovenskom, slovinskom, španielskom, švédskom a čínskom jazyku, pričom všetky texty sú rovnako autentické.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Communidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Gobierno de la República Popular China
         Za vládu Čínské lidové republiky
         For Folkerepublikken Kinas regering
         Im Namen der Regierung der Volksrepublik China
         Hiina Rahvavabariigi valitsuse nimel
         Για την κυβέρνηση της Λαϊκής Δημοκρατίας της Κίνας
         For the Government of the People's Republic of China
         Pour le gouvernement de la République populaire de Chine
         Per il Governo della Repubblica popolare cinese
         Kīnas Tautas Republikas vārdā
         Kinijos Liaudies Respublikos Vyriausybės vardu
         A Kínai Népköztársaság kormánya részéről
         Għall-Gvern tar-Repubblika tal-Poplu taċ-Ċina
         Voor de regering van de Volksrepubliek China
         W imieniu rządu Chińskiej Republiki Ludowej
         Pelo Governo da República Popular da China
         Za vládu Čínskej l'udovej republiky
         Za Vlado Ljudske republike Kitajske
         Kiinan kansantasavallan hallituksen puolesta
         På Folkrepubliken Kinas regerings vägnar


title: Rozhodnutie Komisie (EÚ) 2015/810 z 23. januára 2015 o schéme pomoci SA.20326 (2013/C) (ex 2012/NN), ktorú zaviedlo Belgicko [oznámené pod číslom C(2015) 130] (Text s významom pre EHP)

text:
               23.5.2015

               SK

               Úradný vestník Európskej únie

               L 128/21

         ROZHODNUTIE KOMISIE (EÚ) 2015/810
   z 23. januára 2015
   o schéme pomoci SA.20326 (2013/C) (ex 2012/NN), ktorú zaviedlo Belgicko

         [oznámené pod číslom C(2015) 130]

   (Iba francúzske a holandské znenia sú autentické)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie, a najmä na jej článok 108 ods. 2 prvý pododsek (1),
   so zreteľom na Dohodu o Európskom hospodárskom priestore, a najmä na jej článok 62 ods. 1 písm. a),
   po vyzvaní zainteresovaných strán, aby predložili pripomienky v súlade s uvedenými článkami (2), a so zreteľom na tieto pripomienky,
   keďže:
   1.   POSTUP

               (1)

               Európska komisia listom zo 7. októbra 2011 informovala belgické orgány o začatí kontroly schémy N 649/2005 – Opatrenia na čiastočné oslobodenie od dane z príjmu v prospech výskumu a vývoja (ďalej len „schéma“).

               (2)

               Listami zo 7. októbra 2011, z 2. februára 2012 a zo 6. januára 2013 si Komisia vyžiadala informácie o vykonávaní schémy. Predovšetkým vyzvala belgické orgány, aby jej zaslali zoznam podnikov, ktoré v rokoch 2009 a 2010 dostali pomoc nad 200 000 EUR. Tie reagovali listami zo 17. novembra 2011, z 2. mája a zo 4. júna 2012 a z 23. mája 2013.

               (3)

               Útvary Komisie sa navyše 13. júna 2013 stretli so zástupcami belgických orgánov.

               (4)

               Komisia listom zo 4. decembra 2013 informovala Belgicko o svojom rozhodnutí (ďalej len „rozhodnutie o začatí konania“) (3) začať konanie stanovené v článku 108 ods. 2 ZFEÚ (ďalej len „formálne vyšetrovacie konanie“).

               (5)

               Belgické orgány predložili pripomienky a odpovede na otázky uvedené v rozhodnutí o začatí konania v listoch z 3. marca, 1. apríla, 4. a 27. júla 2014. Tieto informácie doplnili e-mailami zo 17. septembra, 17. októbra a z 21. novembra 2014. Komisia 21. novembra 2014 mala k dispozícii všetky potrebné informácie na posúdenie zlučiteľnosti schémy s vnútorným trhom.

               (6)

               Dňa 9. apríla 2014 predložila pripomienky spoločnosť D39S SPRL. Komisia ich listom zo 16. mája 2014 postúpila belgickým orgánom. Tie sa k nim nevyjadrili.

         2.   OPIS OPATRENIA

   2.1.   Cieľ opatrenia

               (7)

               Schéma bola schválená rozhodnutím Komisie K(2006) 2941 v konečnom znení zo 4. júla 2006 (4) (ďalej len „rozhodnutie“).

               (8)

               Schémou sa zaviedli tieto tri opatrenia:

                           a)

                           Oslobodenie od dane v záujme zamestnanosti výskumníkov zapojených do výskumných projektov realizovaných v spolupráci s univerzitami alebo vysokými školami (ďalej len „opatrenie 1“), ktorým sa stanovilo oslobodenie podnikov od dane z príjmu vo výške 50 % pri odmeňovaní výskumníkov zapojených do výskumných projektov realizovaných na základe partnerských dohôd s univerzitami alebo vysokými školami so sídlom v Európskom hospodárskom priestore (5). Rozpočet na opatrenie 1 sa odhadoval na 34 miliónov EUR.

                           b)

                           Oslobodenie od dane v záujme zamestnanosti výskumníkov s určitou kvalifikáciou (ďalej len „opatrenie 2“), ktorým sa stanovilo oslobodenie podnikov od dane z príjmu vo výške 25 % pri odmeňovaní výskumníkov s určitou vedeckou kvalifikáciou (6). Rozpočet na opatrenie 2 sa odhadoval na 62 miliónov EUR.

                           c)

                           Oslobodenie od dane v prospech mladých inovatívnych podnikov (ďalej len „opatrenie 3“), ktorým sa stanovilo oslobodenie mladých inovatívnych podnikov (7) od dane z príjmu vo výške 50 % pri odmeňovaní vedeckých pracovníkov. Rozpočet na opatrenie 3 sa odhadoval na 20 miliónov EUR.

               (9)

               Daň z príjmu zráža zamestnávateľ zo mzdy zamestnanca a odvádza ju štátu. Tri opatrenia uvedené v odôvodnení 8 oslobodzujú dotknuté podniky od odvádzania určitej časti dane z príjmu pri odmeňovaní výskumníkov uvedených v odôvodnení 8 písm. a) a b) a vedeckých pracovníkov uvedených v odôvodnení 8 písm. c).

               (10)

               Komisia v rozhodnutí usúdila, že opatrenia 1 a 2 sú všeobecnými opatreniami, a preto nepredstavujú štátnu pomoc v zmysle článku 107 ods. 1 ZFEÚ.

               (11)

               Opatrenie 3 bolo klasifikované ako štátna pomoc v zmysle článku 107 ods. 1 ZFEÚ a po preskúmaní na základe kritérií nariadenia Komisie (ES) č. 70/2001 (8) sa dospelo k záveru, že je zlučiteľné s vnútorným trhom.

               (12)

               V článku 5a nariadenia (ES) č. 70/2001 sa stanovilo, akými pravidlami sa riadi pomoc na výskum a vývoj. Opatrenie 3 bolo klasifikované ako štátna pomoc na výskum a vývoj, pričom za oprávnené sa považujú náklady na personál zamestnaný v súvislosti s výskumným projektom (9). Bol zvolený prah intenzity pomoci vo výške 35 %, ktorý sa vzťahuje na projekty predkonkurenčného vývoja (10).

         2.2.   Dôvody na začatie formálneho vyšetrovacieho konania

               (13)

               Vyšetrovanie ukázalo nezrovnalosti v ustanoveniach vnútroštátneho belgického práva, ktorým sa upravuje opatrenie 3, ako aj vo vykonávaní samotného opatrenia. Komisia preto začala formálne vyšetrovacie konanie vzhľadom na tieto skutočnosti:

                           a)

                           Belgicko neprijalo opatrenia potrebné na zosúladenie svojich právnych predpisov s právom Únie. Relevantné ustanovenia vnútroštátneho práva nijako neodkazovali na kategórie výskumu, ktoré sú stanovené v jej predpisoch. K zosúladeniu došlo až v júni 2013 (11);

                           b)

                           Belgicko pred 1. januárom 2008 nezosúladilo schému s primeranými opatreniami, ktoré navrhla Komisia, hoci ich prijalo (12);

                           c)

                           Belgicko neoznámilo Komisii zmeny ani predĺženie trvania schémy, a tak sa dopustilo neoprávnenej pomoci (13);

                           d)

                           pri monitorovaní Belgicko dostatočne neinformovalo o poskytnutej individuálnej pomoci.

               (14)

               Komisia v rozhodnutí o začatí konania zároveň nastolila otázku, na akom právnom základe by sa mala posudzovať zlučiteľnosť pomoci neoprávnene poskytnutej v rámci schémy s vnútorným trhom. V odôvodnení 40 dospela k záveru, že je vhodné oprieť sa o Rámec Spoločenstva pre štátnu pomoc na výskum, vývoj a inovácie (ďalej len „rámec pre VVI“ (14)).

         3.   PRIPOMIENKY BELGICKÝCH ORGÁNOV

               (15)

               Treba pripomenúť, že počas monitorovania belgické orgány uznali, že do vnútroštátnych právnych predpisov nezačlenili odkaz na kategórie výskumu uvedené v odôvodnení 13 písm. a), ani neoznámili, ako schému upravili (keďže sa nazdávali, že zmeny boli uskutočnené v súlade s rozhodnutím), ani neinformovali o predĺžení trvania schémy na obdobie po 4. júli 2011.

               (16)

               Listami z 3. marca a 1. apríla 2014 belgické orgány poskytli zoznam podnikov oslobodených od dane z príjmu medzi rokmi 2006 a 2013 (posledné dostupné daňové údaje). Schému počas celého obdobia využilo 231 podnikov.

               (17)

               Belgické orgány zároveň v liste z 3. marca 2014 uviedli, že posudzujú súlad schémy s nariadením Komisie (EÚ) č. 651/2014 (15), a najmä s jej článkom 25 o pomoci na výskumné a vývojové projekty. Výsledok vyšetrovania Komisii neoznámili.

         4.   PRIPOMIENKY TRETÍCH STRÁN

               (18)

               Spoločnosť D39S, výskumné a vývojové stredisko pôsobiace v sektore elektrotechniky a telekomunikácií, uviedlo, že oslobodenie od dane z príjmu je dôležitou formou podpory pre mladé inovatívne podniky, lebo im umožňuje prijímať viac zamestnancov. Samotné stredisko vďaka nej posilnilo svoju výskumnú a vývojovú činnosť, pričom naďalej mohlo rýchlo reagovať na požiadavky trhu.

         5.   POSUDZOVANIE POMOCI

   5.1.   Existencia štátnej pomoci v zmysle článku 107 ods. 1 ZFEÚ

               (19)

               Podľa článku 107 ods. 1 ZFEÚ „pomoc poskytovaná členským štátom alebo akoukoľvek formou zo štátnych prostriedkov, ktorá narúša hospodársku súťaž alebo hrozí narušením hospodárskej súťaže tým, že zvýhodňuje určitých podnikateľov alebo výrobu určitých druhov tovaru, je nezlučiteľná s vnútorným trhom, pokiaľ ovplyvňuje obchod medzi členskými štátmi“.

               (20)

               Na to, aby bolo možné označiť vnútroštátne opatrenie za štátnu pomoc, musia byť splnené všetky tieto podmienky: i) predmetné opatrenie príjemcovi poskytuje hospodársku výhodu; ii) túto výhodu poskytuje štát; iii) táto výhoda je selektívna; iv) predmetné opatrenie narúša hospodársku súťaž alebo hrozí jej narušením a môže ovplyvňovať obchod medzi členskými štátmi.

               (21)

               V tomto prípade je oslobodenie mladých inovatívnych podnikov od dane z príjmu daňovým opatrením financovaným zo štátnych prostriedkov. Opatrenie sa vzťahuje iba na subjekty, ktoré spĺňajú definíciu mladých inovatívnych podnikov, takže je selektívne. Prispievaním na financovanie výdavkov na výskum a vývoj týchto podnikov im poskytuje hospodársku výhodu. A napokon, keďže príjemcovia pôsobia na trhoch, ktoré sú otvorené obchodu v rámci EÚ, môže ovplyvniť hospodársku súťaž a obchod medzi členskými štátmi.

               (22)

               Schéma bola v rozhodnutí klasifikovaná ako štátna pomoc (16). Belgické orgány to počas monitorovania nespochybnili.

         5.2.   Zákonnosť pomoci

               (23)

               Komisia v rozhodnutí o začatí konania skonštatovala, že Belgicko sa dopustilo neoprávnenej pomoci, keď neoznámilo, že zvýšilo mieru oslobodenia od dane z príjmu z 50 na 75 % zákonom z 27. marca 2009 o oživení hospodárstva a zo 75 na 80 % zákonom zo 17. júna 2013, ktorým boli zavedené daňové a finančné ustanovenia a ustanovenia o udržateľnom rozvoji, ani to, že trvanie schémy bolo od 4. júla 2011 predĺžené (v rozhodnutí sa pôvodne stanovilo päť rokov). Belgicko tento záver nespochybnilo a počas formálneho vyšetrovacieho konania Komisii poskytlo údaje o pomoci pre podniky, ktoré schému využívajú, aby mohla preskúmať zlučiteľnosť.

         5.3.   Preskúmanie zlučiteľnosti pomoci s vnútorným trhom

               (24)

               V odôvodnení 40 rozhodnutia o začatí konania Komisia dospela k záveru, že zlučiteľnosť schémy by sa mala posudzovať z hľadiska rámca pre VVI, pričom sa zatiaľ definitívne neurčí, ktorý konkrétny článok by sa mal uplatňovať – teda či by sa mali brať do úvahy ustanovenia o pomoci pre výskumné a inovačné projekty (bod 5.1 rámca pre VVI) alebo ustanovenia o pomoci pre mladé inovatívne podniky (bod 5.4 rámca pre VVI), keďže sa zdá, že schéma je určená tejto osobitnej kategórii podnikov.

         5.3.1.   Metodika

               (25)

               Ako sa uvádza v odôvodnení 16, belgické orgány uviedli, že počas posudzovaného obdobia schému využilo 231 podnikov. Analýza údajov ukázala, že:

                           a)

                           počas posudzovaného obdobia dostalo pomoc, ktorá v priebehu obdobia troch rokov nepresiahla 200 000 EUR, 183 podnikov. Keďže sa na tieto prípady vzťahuje nariadenie Komisie (EÚ) č. 1998/2006 o pomoci de minimis
                               (17), boli z analýzy vylúčené;

                           b)

                           zvyšných 48 podnikov dostalo pomoc nad 200 000 EUR. Tie boli predmetom hĺbkovej analýzy. Belgické orgány v súvislosti s nimi poskytli údaje o:

                                       —

                                       kategóriách výskumu, do ktorých patrili projekty realizované podnikmi, ktoré dostali pomoc (na overenie súladu s podmienkami bodu 5.1 rámca pre VVI),

                                       —

                                       metóde výpočtu intenzity pomoci aj s príkladmi (na overenie súladu s podmienkami bodu 5.1 rámca pre VVI),

                                       —

                                       dátume založenia každého podniku (na overenie súladu s prvou podmienkou bodu 5.4 rámca pre VVI),

                                       —

                                       percente výdavkov na výskum a vývoj (na overenie súladu s druhou podmienkou bodu 5.4 rámca pre VVI).

                                       —

                                       tom, aký podiel z celkovej sumy pridelenej každému podniku patrí pod opatrenie 3 (čiže aký podiel možno označiť za štátnu pomoc) a aký podiel patrí pod opatrenia 1 a 2 (na overenie súladu s treťou podmienkou bodu 5.4 rámca pre VVI).

               (26)

               Posúdenie údajov uvedených v poslednej zarážke (podiel z celkovej pridelenej pomoci, ktorý patrí pod opatrenie 3) umožnilo zúžiť rozsah analýzy, keďže suma pomoci poskytnutá v rámci opatrenia 3 bola nižšia než celková suma, ktorú oznámili belgické orgány (poskytnutá v rámci celej schémy). Zo 48 podnikov uvedených v odôvodnení 25 písm. b) získalo za posudzované obdobie v rámci opatrenia 3 pomoc nad 200 000 EUR 14 podnikov.

         5.3.2.   Analýza na základe ustanovení o pomoci pre výskumné a vývojové projekty (bod 5.1 rámca pre VVI)

               (27)

               V bode 5.1 rámca pre VVI sa stanovujú kritériá, ktoré musia byť splnené, aby sa pomoc pre výskumné a vývojové projekty dala označiť za zlučiteľnú s vnútorným trhom.

                           a)

                           V bode 5.1.1 sa uvádza, že „podporená časť výskumného projektu musí v plnej miere patriť do jednej alebo viacerých z týchto kategórií výskumu: základný výskum, priemyselný výskum, experimentálny vývoj“.
                           V kráľovskom výnose z 23. marca 2014 (18) sa odteraz stanovuje, že pri postupe preskúmania zodpovedá za overenie „opisu výskumných alebo rozvojových projektov či programov, v prípade ktorých sa vyžaduje stanovisko“, a teda za overenie, či projekty patria do jednej z kategórií výskumu stanovených v rámci pre VVI, federálne ministerstvo vedy a výskumu (Service public fédéral de programmation politique). V prípade všetkých 48 podnikov, ktoré boli predmetom hĺbkového preskúmania, belgické orgány poskytli opis výskumných a vývojových činností, ako aj kategórie výskumu, do ktorých tieto projekty spadali. Komisia zistila, že každý dotknutý projekt patrí do niektorej z troch kategórií uvedených v rámci pre VVI, a dospela k záveru, že podmienka bodu 5.1.1 je splnená;

                           b)

                           V bode 5.1.2 rámca pre VVI sú stanovené základné intenzity pomoci (25 % na experimentálny vývoj), pričom tieto sumy sa môžu v určitých prípadoch zvýšiť, najmä v prípade, že sa pomoc poskytuje MSP (bod 5.1.3 písm. a) rámca pre VVI).
                           Belgické orgány v liste z 3. marca 2014 poskytli ďalšie informácie o dvoch zvýšeniach miery oslobodenia od dane z príjmu až na konečnú úroveň 80 %, najmä pokiaľ ide o intenzity pomoci stanovené v rozhodnutí. Pri uplatnení metódy výpočtu, ktorú Komisia použila v rozhodnutí, dokázali preukázať, že zvýšenie miery oslobodenia od dane z príjmu na 80 % viedlo k maximálnej intenzite pomoci 28,28 %. Poskytli tiež podrobnosti o miere intenzity pomoci podnikom, ktoré boli podrobené hĺbkovej kontrole. Komisia skonštatovala, že táto sadzba je v súlade s bodom 5.1.3 rámca pre VVI, ktorý v prípade experimentálneho vývoja umožňuje stredne veľkým podnikom udeliť pomoc s intenzitou najviac 35 % a malým podnikom najviac 45 %. Tieto miery intenzity sa zvyšujú v prípade priemyselného alebo základného výskumu;

                           c)

                           v bode 5.1.4 rámca pre VVI sa uvádzajú podrobnosti o oprávnených nákladoch. Komisia v odôvodnení 16 rozhodnutia o začatí konania poznamenala, že relevantné ustanovenia vnútroštátneho práva zahŕňali kategórie zamestnancov, ktorým možno poskytnúť oslobodenie, ale neuvádzali sa v nich postupy, ako daňový orgán overí, či títo zamestnanci boli pridelení na výskumný a vývojový projekt.
                           V kráľovskom výnose z 23. marca 2014 sa odteraz stanovuje, že pri postupe preskúmania za overenie „prvkov, ktoré dokazujú, že pracovník bude vyčlenený na výskumné a vývojové projekty alebo programy,“ zodpovedá federálne ministerstvo vedy a výskumu, pričom sa bude opierať o prvky, ktoré poskytne žiadateľ. Komisia usúdila, že príslušné vnútroštátne právne predpisy a spôsob, akým ich uplatňujú belgické orgány, sú v súlade s ustanoveniami bodu 5.1.4 rámca pre VVI.
                           V prípade 48 podnikov, ktoré boli podrobené hĺbkovej kontrole, belgické orgány opísali, na akých projektoch pracovali, a uviedli počet a druh zamestnancov, ktorým bolo poskytnuté oslobodenie.

               (28)

               Vzhľadom na uvedené skutočnosti Komisia dospela k záveru, že pomoc poskytnutá v rámci opatrenia 3 je v súlade s bodom 5.1 rámca pre VVI.

         5.3.3.   Analýza na základe ustanovení o pomoci pre mladé inovatívne podniky (bod 5.4 rámca pre VVI)

               (29)

               V rozhodnutí o začatí konania Komisia uviedla, že „[k]eďže sa schémou zavádza pomoc mladým inovatívnym podnikom, skúmanie súladu s predpismi sa uskutočnilo aj so zreteľom na bod 5.4 rámca pre štátnu pomoc na výskum, vývoj a inováciu, ktorý sa týka pomoci mladým inovatívnym podnikom“ (odôvodnenie 46). Komisia však vyjadrila pochybnosti, či ostatné podniky, ktoré schému využili, spĺňajú všetky podmienky stanovené v bode 5.4 (klasifikácia ako malý podnik, dĺžka činnosti, percentuálny podiel výdavkov na výskum a vývoj, výška pomoci).

               30.

               Z analýzy údajov, ktoré predložili belgické orgány, vyplynulo, že ku koncu roka 2013 spĺňali všetky podmienky stanovené v bode 5.4 rámca pre VVI len dva podniky (hoci zároveň spĺňali podmienky stanovené v bode 5.1).

               (31)

               Komisia preto dospela k záveru, že uplatniteľným právnym základom je bod 5.1 rámca pre VVI o pomoci pre výskumné a vývojové projekty.

         5.3.4.   Súlad schémy od 1. júla 2014

               (32)

               Obdobie uplatňovania rámca pre VVI, o ktorý sa opierala analýza zlučiteľnosti schémy, sa skončilo 30. júna 2014.

               (33)

               Od 1. júla 2014 platí, že ak sú splnené podmienky uvedené v kapitole 1 a podmienky stanovené v článku 25 (pomoc na výskum, vývoj a inovácie), na schému by sa mohlo vzťahovať oslobodenie podľa všeobecného nariadenia o skupinových výnimkách. Komisia vyzvala belgické orgány, aby ju informovali o výsledku svojej analýzy a prípadne o predĺžení schémy.

         6.   ZÁVER

               (34)

               Komisia konštatovala, že Belgicko schému zaviedlo v rozpore s článkom 108 ods. 3 ZFEÚ. Vzhľadom na uvedené skutočnosti sa však Komisia domnieva, že predĺženie uplatňovania schémy zo strany belgických orgánov po 4. júli 2011, ako aj jej zmeny sú do 30. júna 2014 zlučiteľné s vnútorným trhom podľa článku 107 ods. 3 písm. c) ZFEÚ,

         PRIJALA TOTO ROZHODNUTIE:
   Článok 1
   Opatrenie na čiastočné oslobodenie od dane z príjmu v prospech mladých inovatívnych podnikov, ktoré zaviedlo Belgicko, je podľa článku 107 ods. 3 písm. c) ZFEÚ zlučiteľné s vnútorným trhom do 30. júna 2014.
   Článok 2
   Toto rozhodnutie je určené Belgickému kráľovstvu.

      V Bruseli 23. januára 2015

            Za Komisiu

         Margrethe VESTAGER

            členka Komisie

      (1)  Od 1. decembra 2009 sa články 87 a 88 Zmluvy o ES stali článkami 107 a 108 Zmluvy o fungovaní Európskej únie (ďalej len „ZFEÚ“). Obidva súbory ustanovení sú v podstate totožné. Na účely tohto rozhodnutia sa prípadnými odkazmi na články 107 a 108 ZFEÚ rozumejú odkazy na články 87 a 88 Zmluvy o ES. Zmluvou o fungovaní Európskej únie sa takisto zaviedli niektoré zmeny v terminológii, ako napríklad nahradenie slova „Spoločenstvo“ slovom „Únia“, spojenia „spoločný trh“ spojením „vnútorný trh“ a spojenia „Súd prvého stupňa“ slovom „Súd“. V tomto rozhodnutí sa používa terminológia ZFEÚ.

      (2)  Ú. v. EÚ C 69, 7.3.2014, s. 122.

      (3)  Pozri poznámku pod čiarou č. 2.

      (4)  Ú. v. EÚ C 209, 31.8.2006, s. 10.

      (5)  Pozri odôvodnenie 5 rozhodnutia zo 4. júla 2006.

      (6)  Pozri odôvodnenie 8 uvedeného rozhodnutia zo 4. júla 2006.

      (7)  Pozri odôvodnenie 12 uvedeného rozhodnutia zo 4. júla 2006.

      (8)  Nariadenie Komisie (ES) č. 70/2001 z 12. januára 2001 o uplatňovaní článkov 87 a 88 Zmluvy o ES na štátnu pomoc malým a stredným podnikom (Ú. v. ES L 10, 13.1.2001, s. 33).

      (9)  Pozri odôvodnenie 26 uvedeného rozhodnutia.

      (10)  Pozri článok 5a ods. 3 písm. c) nariadenia (ES) č 70/2001, v znení nariadenia Komisie (ES) č. 364/2004 z 25. februára 2004, ktorým sa mení a dopĺňa nariadenie (ES) č. 70/2001 vzhľadom na rozšírenie jeho pôsobnosti na pomoc na výskum a vývoj (Ú. v. EÚ L 63, 28.2.2004, s. 22).

      (11)  Pozri odôvodnenie 17 a nasl. rozhodnutia o začatí konania.

      (12)  List vlády regiónu Brusel z 22. februára 2008, list vlády Valónskeho regiónu zo 17. marca 2008 a list vlády Flámskeho regiónu z 3. júla 2007.

      (13)  Pozri odôvodnenia 22 až 27 rozhodnutia o začatí konania.

      (14)  Ú. v. EÚ C 323, 30.12.2006, s. 1.

      (15)  Nariadenie Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy (Ú. v. EÚ L 187, 26.6.2014, s. 1).

      (16)  Pozri odôvodnenie 21 uvedeného rozhodnutia zo 4. júla 2006.

      (17)  Nariadenie Komisie (ES) č. 1998/2006 z 15. decembra 2006 o uplatňovaní článkov 87 a 88 zmluvy na pomoc de minimis (Ú. v. EÚ L 379, 28.12.2006, s. 5).

      (18)  Kráľovský výnos z 23. marca 2014, ktorým sa mení kráľovský výnos AR/CIR 92 podľa článku 275 ods. 2 a 3 Zákonníka o daniach z príjmov (Code des impôts sur les revenus) 1992, pokiaľ ide o oslobodenie od dane z príjmu. Moniteur belge z 31. 3. 2014.


title: 2014/811/EÚ: Rozhodnutie Európskeho parlamentu a Rady z 22. októbra 2014 o mobilizácii Európskeho fondu na prispôsobenie sa globalizácii podľa bodu 13 Medziinštitucionálnej dohody z  2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (žiadosť EGF/2013/002 BE/Carsid z Belgicka)

text:
               20.11.2014

               SK

               Úradný vestník Európskej únie

               L 333/9

         ROZHODNUTIE EURÓPSKEHO PARLAMENTU A RADY
   z 22. októbra 2014
   o mobilizácii Európskeho fondu na prispôsobenie sa globalizácii podľa bodu 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (žiadosť EGF/2013/002 BE/Carsid z Belgicka)

      (2014/811/EÚ)

   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (1), a najmä na jeho článok 12 ods. 3,
   so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (2), a najmä na jeho článok 23 druhý odsek,
   so zreteľom na nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (3), a najmä na jeho článok 12,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (4), a najmä na jej bod 13,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých štrukturálnych zmien v usporiadaní svetového obchodu spôsobených globalizáciou a pomôcť im pri opätovnom začleňovaní do trhu práce.

               (2)

               EGF nesmie prekročiť maximálnu ročnú sumu 150 miliónov EUR (v cenách z roku 2011), ako sa stanovuje v článku 12 nariadenia (EÚ, Euratom) č. 1311/2013.

               (3)

               Belgicko podalo 2. apríla 2013 žiadosť o mobilizáciu EGF v súvislosti s prepúšťaním v spoločnosti Carsid SA a do 4. júla 2014 ju dopĺňalo o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje mobilizovať prostriedky vo výške 911 934 EUR.

               (4)

               EGF by sa preto mal mobilizovať s cieľom poskytnúť finančný príspevok v súvislosti so žiadosťou Belgicka,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2014 sa mobilizuje Európsky fond na prispôsobenie sa globalizácii s cieľom poskytnúť sumu 911 934 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 22. októbra 2014

            Za Európsky parlament

            predseda

         M. SCHULZ

            Za Radu

            predseda

         B. DELLA VEDOVA

      (1)  Ú. v. EÚ L 406, 30.12.2006, s. 1.

      (2)  Ú. v. EÚ L 347, 20.12.2013, s. 855.

      (3)  Ú. v. EÚ L 347, 20.12.2013, s. 884.

      (4)  Ú. v. EÚ C 373, 20.12.2013, s. 1.


title: Rozhodnutie Komisie z 23. mája 2001 o pôsobnosti vyšetrovateľov v niektorých konaniach vo veci hospodárskej súťaže (oznámené pod číslom dokumentu C (2001) 1461)Text s významom pre EHP.

text:
Dôležité právne oznámenie

|

32001D0462

Úradný vestník L 162 , 19/06/2001 S. 0021 - 0024

		Rozhodnutie Komisiez 23. mája 2001o pôsobnosti vyšetrovateľov v niektorých konaniach vo veci hospodárskej súťaže(oznámené pod číslom dokumentu C (2001) 1461)(Text s významom pre EHP)(2001/462/ES, ESUO)KOMISIA EURÓPSKYCH SPOLOČENSTIEV,so zreteľom na Zmluvu zakladajúcu Európske spoločenstvo,so zreteľom na Zmluvu zakladajúcu Európske spoločenstvo uhlia a ocele,so zreteľom na Dohodu o Európskom hospodárskom priestore,so zreteľom na rokovací poriadok Komisie [1] a najmä jeho článok 20,keďže:(1) Právo zainteresovaných strán a tretích strán na vypočutie pred konečným rozhodnutím, ktoré ovplyvňuje ich záujmy, je považované za základnú zásadu komunitárneho práva. Toto právo je taktiež stanovené v nariadení Rady (EHS) č. 4064/89 z 21. decembra 1989 o kontrole koncentrácií medzi podnikmi [2] v platnom znení nariadenia (ES) č. 1310/97 [3], v nariadení Komisie (ES) č. 2842/98 z 22. decembra 1998 o výsluchu strán v niektorých konaniach podľa článkov 85 a 86 Zmluvy o ES [4] a v nariadení Komisie (ES) č. 447/98 z 1. marca 1998 o oznámeniach, lehotách a výsluchoch stanovených v nariadení Rady (EHS) č. 4064/89 o kontrole koncentrácií medzi podnikmi [5].(2) Komisia musí zabezpečiť, aby bolo toto právo zaručené v rámci jej konaní vo veci súťaže, najmä so zreteľom na Chartu základných práv Európskej únie [6].(3) Vedenie správnych konaní má byť preto zverené nezávislej osobe s praxou v záležitostiach súťaže, ktorá má potrebnú integritu, aby sa prispelo k objektívnosti, transparentnosti a efektívnosti týchto konaní.(4) Komisia vytvorila v roku 1982 pre tieto účely funkciu vyšetrovateľa a naposledy stanovila pôsobnosť pre túto funkciu v rozhodnutí Komisie 94/810/ESUO, ES z 12. decembra 1994 o pôsobnosti vyšetrovateľov v konaniach vo veci súťaže pred Komisiou [7].(5) Je potrebné ďalej posilňovať úlohu vyšetrovateľa a prispôsobiť a konsolidovať túto pôsobnosť z hľadiska vývoja v oblasti súťažného práva.(6) S cieľom zabezpečenia nezávislosti vyšetrovateľa má byť tento pre administratívne účely pričlenený k členovi Komisie so zvláštnou zodpovednosťou za súťaž. Má sa zvýšiť transparentnosť, pokiaľ ide o menovanie, ukončenie menovania a preloženie vyšetrovateľov.(7) Vyšetrovateľ má byť menovaný v súlade s pravidlami stanovenými v Služobnom poriadku pre úradníkov a podmienky zamestnania ostatných zamestnancov Európskych spoločenstiev. V súlade s týmito pravidlami možno zvážiť kandidátov, ktorí nie sú úradníkmi Komisie.(8) Pôsobnosť vyšetrovateľa v konaní vo veci súťaže má byť koncipovaná takým spôsobom, aby sa zabezpečilo právo na vypočutie v priebehu celého konania.(9) Pri prezradení informácií o fyzických osobách má byť zvláštna pozornosť venovaná nariadeniu (ES) č. 45/2001 Európskeho parlamentu a Rady z 18. decembra 2000 o ochrane jednotlivcov vo vzťahu k spracovaniu osobných údajov orgánmi Spoločenstva a o voľnom pohybe takýchto údajov [8].(10) Toto rozhodnutie sa nebude dotýkať všeobecných pravidiel, poskytujúcich alebo vylučujúcich prístup k dokumentom Komisie.(11) Rozhodnutie 94/810/ESUO, ES má byť zrušené.ROZHODLA TAKTO:Článok 1Komisia vymenuje jedného alebo viacerých vyšetrovateľov (ďalej "vyšetrovateľ"), ktorí zabezpečia, aby bolo rešpektované efektívne uplatňovanie práva na vypočutie v rámci konaní pred Komisiou vo veci súťaže podľa článkov 81 a 82 Zmluvy o ES, článkov 65 a 66 Zmluvy o ESUO a nariadenia (EHS) č. 4064/89.Článok 21. Vymenovanie vyšetrovateľa bude uverejnené v Úradnom vestníku Európskych spoločenstiev. Ľubovoľné prerušenie, ukončenie menovania, alebo preloženie prostredníctvom ľubovoľného postupu bude podmienené odôvodneným rozhodnutím Komisie. Toto rozhodnutie bude uverejnené v Úradnom vestníku Európskych spoločenstiev.2. Vyšetrovateľ bude pre administratívne účely pričlenený k členovi Komisie so zvláštnou zodpovednosťou za súťaž (ďalej "príslušný člen Komisie").3. Ak nebude môcť vyšetrovateľ konať, príslušný člen Komisie, v prípade potreby po konzultácii s vyšetrovateľom, vymenuje ďalšieho úradníka, ktorý nie je na príslušnom prípade zainteresovaný, s cieľom vykonávania povinností vyšetrovateľa.Článok 31. Pri vykonávaní svojich povinností zohľadní vyšetrovateľ potrebu efektívneho uplatňovania pravidiel týkajúcich sa súťaže v súlade s platnou legislatívou Spoločenstva a zásad stanovených Súdnym dvorom a Súdom prvého stupňa Európskych spoločenstiev.2. Vyšetrovateľ bude neustále informovaný riaditeľom zodpovedným za vyšetrovanie prípadu (ďalej "zodpovedný riaditeľ") o vývoji postupu až do štádia návrhu rozhodnutia, ktoré má byť predložené príslušnému členovi Komisie.3. Vyšetrovateľ môže predložiť príslušnému členovi Komisie pripomienky k ľubovoľnej záležitosti vyplývajúcej z ľubovoľného konania Komisie vo veci súťaže.Článok 41. Vyšetrovateľ bude organizovať výsluchy stanovené v ustanoveniach vykonávajúcich články 81 a 82 Zmluvy o ES, články 65 a 66 Zmluvy o ESUO a nariadenie (EHS) č. 4064/89, v súlade s článkami 5 až 13 tohto rozhodnutia.2. Ustanovenia uvedené v odseku 1 sú:a) prvý odsek článku 36 Zmluvy o ESUO;b) nariadenie (ES) č. 2842/98;c) nariadenie (ES) č. 447/98.Článok 5Vyšetrovateľ zabezpečí, aby bol výsluch náležite uskutočnený a prispieva k objektívnosti samotného výsluchu a ľubovoľného následne prijatého rozhodnutia. Vyšetrovateľ sa bude usilovať zabezpečiť najmä, aby sa pri príprave návrhov rozhodnutí Komisie náležite zohľadnili všetky relevantné skutočnosti, bez ohľadu na to, či sú pre zainteresované strany priaznivé alebo nepriaznivé, vrátane faktických elementov súvisiacich s vážnosťou ľubovoľného porušenia.Článok 61. Žiadosti od tretích strán, ktoré majú byť prerokúvané, či už ide o osoby, podniky alebo združenia osôb alebo podnikov, budú predložené písomne spolu s písomným vyhlásením vysvetľujúcim zainteresovanosť žiadateľa na výsledku postupu.2. Rozhodnutia ohľadne toho, či majú byť tretie strany vypočuté, budú prijaté po konzultácii so zodpovedným riaditeľom.3. Ak sa zistí, že žiadateľ neprejavil dostatočný záujem byť vypočutý, bude o dôvodoch takéhoto zistenia písomne informovaný. Bude stanovená lehota, v priebehu ktorej môže predložiť ľubovoľné ďalšie písomné pripomienky.Článok 71. Žiadosti o ústne vypočutie budú realizované v písomných pripomienkach žiadateľa k listom, ktoré mu Komisia adresovala.2. Listy uvedené v odseku 1 sú listy:a) oznamujúce vyhlásenie o námietkach;b) vyzývajúce k písomným pripomienkam tretej strany, ktorá prejavila dostatočný záujem byť vypočutá;c) informujúce sťažovateľa, že podľa názoru Komisie nie sú dostatočné dôvody pre konštatovanie porušenia a vyzývajúce ho, aby predložil ľubovoľné ďalšie pripomienky.3. Rozhodnutia ohľadne toho, či majú byť tretie strany vypočuté ústne, budú prijaté po konzultácii so zodpovedným riaditeľom.Článok 81. Ak osoba, podnik alebo združenie osôb alebo podnikov obdržali jeden, alebo viaceré z listov uvedených v článku 7 ods. 2 a majú dôvod sa domnievať, že Komisia vlastní dokumenty, ktoré im neboli poskytnuté a že tieto dokumenty sú potrebné pre náležité uplatnenie práva byť vypočutý, prístup k týmto dokumentom možno požadovať prostredníctvom odôvodnenej žiadosti.2. Odôvodnené rozhodnutie ohľadne ľubovoľnej takejto žiadosti bude oznámené osobe, podniku alebo združeniu, ktoré žiadosť podali a ľubovoľnej inej osobe, podniku alebo združeniu, ktorých sa postup dotýka.Článok 9Ak sa uvažuje o zverejnení informácií, ktoré môžu predstavovať obchodné tajomstvo podniku, bude tento písomne informovaný o takomto úmysle a jeho dôvodoch. Bude stanovená lehota, v priebehu ktorej môže príslušný podnik predložiť písomné pripomienky.Ak príslušný podnik namieta voči zverejneniu informácií, avšak sa zistí, že informácie nie sú chránené a preto môžu byť prezradené, toto zistenie bude uvedené v odôvodnenom rozhodnutí, ktoré bude oznámené príslušnému podniku. V rozhodnutí bude stanovený dátum, po ktorom budú príslušné informácie zverejnené. Tento dátum nebude skôr ako týždeň od dátumu oznámenia.Prvý a druhý odsek sa mutatis mutandis uplatnia na zverejnenie informácií v Úradnom vestníku Európskych spoločenstiev.Článok 10Ak sa osoba, podnik alebo združenie osôb alebo podnikov domnievajú, že lehota uložená pre ich odpoveď na list uvedený v článku 7 ods. 2 je príliš krátka, môže v priebehu pôvodnej lehoty požadovať predĺženie tejto lehoty prostredníctvom odôvodnenej žiadosti. Žiadateľ bude písomne informovaný, či bolo žiadosti vyhovené.Článok 11V prípade potreby, z hľadiska potreby zabezpečiť, aby bol výsluch náležite pripravený a najmä, aby boli faktické dotpyty objasnené do tej miery ako je to možné, môže vyšetrovateľ, po konzultácii so zodpovedným riaditeľom dopredu poskytnúť stranám pozvaným na výsluch zoznam otázok, ku ktorým majú dať najavo svoje stanoviská.Pre tento účel môže vyšetrovateľ po konzultácii so zodpovedným riaditeľom usporiadať stretnutie so stranami pozvanými na výsluch a v prípade potreby pracovníkmi Komisie, s cieľom prípravy na samotný výsluch.Vyšetrovateľ môže taktiež požiadať o predchádzajúce písomné oznámenie hlavného obsahu zamýšľaných vyhlásení osôb, ktoré strany pozvané na výsluch navrhli pre vypočúvanie.Článok 121. Po konzultácii so zodpovedným riaditeľom určí vyšetrovateľ dátum, dĺžku trvania a miesto výsluchu. Ak sa požaduje odklad, vyšetrovateľ rozhodne, či ho povolí, alebo nepovolí.2. Vyšetrovateľ je plne zodpovedný za vedenie výsluchu.3. Vyšetrovateľ rozhodne, či budú v priebehu výsluchu prípustné nové dokumenty, ktoré osoby majú byť vypočuté v zastúpení určitej strany a či má byť príslušná osoba vypočutá osobitne alebo v prítomnosti iných osôb zúčastňujúcich sa výsluchu.4. V prípade potreby, z hľadiska potreby zabezpečiť právo na vypočutie, môže vyšetrovateľ po konzultácii so zodpovedným riaditeľom poskytnúť osobám, podnikom a združeniam osôb alebo podnikov príležitosť predložiť ďalšie písomné pripomienky po ústnom výsluchu. Vyšetrovateľ stanoví dátum, dokedy je možné tieto predložiť. Komisia nebude povinná zohľadniť písomné pripomienky obdržané po tomto dátume.Článok 131. Vyšetrovateľ podá správu príslušnému členovi Komisie o výsluchu a záveroch, ktoré z neho vyvodzuje, vo vzťahu k rešpektovaniu práva na vypočutie. Pripomienky v tejto správe sa budú týkať procedurálnych otázok, vrátane zverejnenia dokumentov, a prístupu k súboru dokumentov, lehôt pre odpovede na vyhlásenie námietok a náležitého vedenia ústneho výsluchu.Kópia správy sa odovzdá generálnemu riaditeľovi pre súťaž a zodpovednému riaditeľovi.2. Okrem správy uvedenej v odseku 1 môže vyšetrovateľ pripomienkovať ďalší postup konania. Takéto pripomienky sa môžu týkať okrem iného potreby ďalších informácií, stiahnutia niektorých námietok alebo formulácie ďalších námietok.Článok 14V prípade potreby môže vyšetrovateľ podať správu ohľadne objektívnosti šetrenia vykonaného s cieľom zhodnotenia dopadu z hľadiska súťaže, záväzkov navrhnutých vo vzťahu k ľubovoľnému konaniu začatému Komisiou pri uplatnení ustanovení uvedených v článku 1. Toto sa bude týkať predovšetkým výberu respondentov a použitej metodológie.Článok 15Vyšetrovateľ vyhotoví na základe návrhu rozhodnutia, ktoré má byť v príslušnom prípade predložené poradnému výboru, záverečnú písomnú správu o rešpektovaní práva na vypočutie, ako je uvedené v článku 13 ods. 1. Táto správa taktiež zváži, či sa návrh rozhodnutia zaoberá len námietkami, vo vzťahu ku ktorým bola stranám poskytnutá príležitosť dať najavo svoje stanoviská a v prípade potreby, objektívnosť ľubovoľného šetrenia v zmysle článku 14.Záverečná správa bude predložená príslušnému členovi Komisie, generálnemu riaditeľovi pre hospodársku súťaž a zodpovednému riaditeľovi. Bude oznámená príslušným úradom členských štátov a v súlade s ustanoveniami o spolupráci, stanovenými v Protokole 23 a Protokole 24 Dohody o EHP, dozornému orgánu EZVO.Článok 161. Záverečná správa vyšetrovateľa bude pripojená k návrhu rozhodnutia predloženému Komisii, aby sa zabezpečilo, keď Komisia dospeje v jednotlivom prípade k rozhodnutiu, že bude plne oboznámená so všetkými relevantnými informáciami, pokiaľ ide o priebeh postupu a rešpektovanie práva na vypočutie.2. Záverečná správa môže byť vyšetrovateľom pozmenená z hľadiska ľubovoľných zmien v návrhu rozhodnutia až do doby, kedy bude rozhodnutie schválené Komisiou.3. Komisia oznámi adresátom rozhodnutia záverečnú správu vyšetrovateľa spolu s rozhodnutím. Záverečnú správu vyšetrovateľa uverejní v Úradnom vestníku Európskych spoločenstiev spolu s rozhodnutím so zreteľom na oprávnené záujmy podnikov v rámci ochrany ich obchodného tajomstva.Článok 17Rozhodnutie 94/810/ESUO, ES sa ruší.Procesné kroky, ktoré prebehli podľa uvedeného rozhodnutia, zostavajú naďalej v platnosti.V Bruseli 23. mája 2001.Za KomisiuMario Montičlen Komisie[1] Ú. v. ES L 308, 8.12.2000, s. 26.[2] Ú. v. ES L 395, 30.12.1989, s. 1 (opravená verzia v Ú. v. ES L 257, 21.9.1990, s. 13).[3] Ú. v. ES L 180, 9.7.1997, s. 1.[4] Ú. v. ES L 354, 30.12.1998, s. 18.[5] Ú. v. ES L 61, 2.3.1998, str. 1.[6] Ú. v. ES C 364, 18.12.2000, s. 1[7] Ú. v. ES L 330, 21.12.1994, s. 67.[8] Ú. v. ES L 8, 12.1.2001, s. 1--------------------------------------------------


title: Rozhodnutie Rady z 19. marca 2001, ktoré sa týka uzavretia rámcovej dohody o obchodovaní a spolupráci medzi Európskym spoločenstvom a jeho členmi na strane jednej a Kórejskou republikou na druhej strane

text:
Dôležité právne oznámenie

|

32001D0248

Úradný vestník L 090 , 30/03/2001 S. 0045 - 0045

		Rozhodnutie Radyz 19. marca 2001,ktoré sa týka uzavretia rámcovej dohody o obchodovaní a spolupráci medzi Európskym spoločenstvom a jeho členmi na strane jednej a Kórejskou republikou na druhej strane(2001/248/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 57 ods. 2, článok 71, článok 80 ods. 2 a články 133 a 308 spolu s druhou vetou prvého pododseku článku 300 ods. 2 a prvým pododsekom článku 300 ods. 3,so zreteľom na návrh Komisie [1],so zreteľom na stanovisko Európskeho parlamentu [2],po konzultácií s Hospodárskym a sociálnym výborom,keďže:dohoda uvedená v tomto rozhodnutí by sa mala schváliť,ROZHODLA TAKTO:Článok 1Rámcová dohoda o obchodovaní a spolupráci medzi Európskym spoločenstvom a jeho členskými štátmi na jednej strane a Kórejskou republikou na druhej strane sa týmto schvaľuje v mene spoločenstva.Text dohody je pripojený k tomuto rozhodnutiu.Článok 21. Zástupca Komisie za pomoci zástupcov členských štátoch zastupuje spoločenstvo v Spoločnom výbore stanovenom v článku 19 ods. 3 rámcovej dohody.2. Stanovisko, ktoré má spoločenstvo zaujať v Spoločnom výbore pri podávaní doporučení, stanoví Rada na návrh Komisie v súlade s príslušnými ustanoveniami Zmluvy o založení Európskeho spoločenstva.Článok 3Predseda Rady vydá v mene spoločenstva oznámenie tak, ako je stanovené v článku 21 rámcovej dohody.Článok 4Toto rozhodnutie sa uverejní v Úradnom vestníku Európskych spoločenstiev.V Bruseli 19. marca 2001Za RadupredsedaA. Lindh[1] Ú. v. ES C 188, 28.6.1996, s. 11.[2] Ú. v. ES C 104, 14.4.1999, s. 59.--------------------------------------------------


title: 2005/223/ES: Rozhodnutie Komisie z 25. februára 2005, ktorým sa mení a dopĺňa rozhodnutie 94/140/ES o vytvorení Poradného výboru na koordináciu boja proti podvodom

text:
               17.3.2005

               SK

               Úradný vestník Európskej únie

               L 71/67

      ROZHODNUTIE KOMISIE

   z 25. februára 2005,
   ktorým sa mení a dopĺňa rozhodnutie 94/140/ES o vytvorení Poradného výboru na koordináciu boja proti podvodom
   (2005/223/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   keďže:

               (1)

               Rozhodnutím Komisie 94/140/ES (1) Komisia zriadila Poradný výbor na koordináciu boja proti podvodom (ďalej len „výbor“), s ktorým môže konzultovať všetky otázky týkajúce sa oblasti predchádzania a potláčania podvodov a nezrovnalostí, ako aj spolupráce v tejto oblasti medzi členskými štátmi navzájom a medzi členskými štátmi a Komisiou.

               (2)

               Odkedy sa vytvoril tento výbor, mechanizmus Spoločenstva na ochranu finančných záujmov Spoločenstva sa naširoko rozvinul a posilnil najmä vďaka novým právnym opatreniam a organizačným zmenám v rámci Komisie.

               (3)

               Nariadením Rady (ES, Euratom) č. 2988/95 (2) sa prijali všeobecné pravidlá, ktoré definujú pojem podvod a stanovujú príslušné administratívne opatrenia a sankcie v oblasti ochrany finančných záujmov Európskych spoločenstiev, nariadením Rady (Euratom, ES) č. 2185/96 (3) sa prijali osobitné pravidlá, ktoré sú uplatniteľné na všetky oblasti činnosti Spoločenstiev a týkajú sa administratívnych kontrol a šetrení na mieste vykonávaných Komisiou.

               (4)

               Článok 280, ktorý do Zmluvy o ES zaviedla Amsterdamská zmluva, dal boju proti podvodom nový inštitucionálny rámec. Nové znenie stanovuje najmä delenie právomocí medzi Spoločenstvom a členskými štátmi, ako aj úzku a pravidelnú spoluprácu medzi príslušnými orgánmi členských štátov a Komisiou v záujme ochrany finančných záujmov Spoločenstiev.

               (5)

               Rozhodnutím Komisie 1999/352/ES, ESUO, Euratom (4) sa zriadil v rámci Komisie Európsky úrad pre boj proti podvodom (OLAF), ktorý je poverený vykonávať administratívne šetrenia podvodov; je to služba, ktorej zodpovednosť sa rozšírila na všetky činnosti späté s ochranou záujmov Spoločenstva pred podvodmi, ktoré by mohli byť predmetom administratívneho alebo trestného stíhania.

               (6)

               Nariadenie Európskeho parlamentu a Rady (ES) č. 1073/1999 (5) a nariadenie Rady (Euratom) č. 1074/1999 (6) stanovili právny rámec činností OLAFu, poverili ho najmä zabezpečením spolupráce medzi príslušnými orgánmi členských štátov a Komisiou, s cieľom koordinovať činnosti zamerané na ochranu finančných záujmov Spoločenstva pred podvodmi.

               (7)

               V oblasti ochrany eura pred falšovaním sa nariadením Rady č. 1338/2001 (7) vytvorila úzka a pravidelná spolupráca hlavne medzi vnútroštátnymi orgánmi a Komisiou, Komisia bola poverená úlohou zabezpečiť prostredníctvom konzultácií v rámci poradného výboru celkovú ochranu jednotnej európskej meny. Rozhodnutím Rady 2001/923/ES (8) bola Komisia v spolupráci s členskými štátmi poverená správou a realizáciou akčného programu Spoločenstva v oblasti výmeny, pomoci a odborného vzdelávania, s cieľom ochraňovať euro pred falšovaním (program „Pericles“).

               (8)

               Vzhľadom na novú orientáciu mechanizmu Spoločenstva a horizontálne zameranie výboru je vhodné upraviť poradné právomoci výboru, ako aj zastúpenie členských štátov v ňom, ich zástupcom majú pomáhať príslušné vnútroštátne orgány. Kvôli väčšej pružnosti práce výboru je vhodné stanoviť možnosť vytvárania pracovných skupín so zameraním na jednotlivé odvetvia.

               (9)

               V dôsledku toho sa rozhodnutie 94/140/ES musí zmeniť a doplniť,

         ROZHODLA TAKTO:
   Článok 1
   Rozhodnutie 94/140/ES sa mení a dopĺňa takto:

               1.

               V článku 2 sa odsek 1 nahrádza nasledujúcim textom:
               „1.   Na účel lepšej organizácie úzkej a pravidelnej spolupráce medzi príslušnými orgánmi v boji proti podvodom môže Komisia konzultovať s výborom všetky otázky týkajúce sa oblasti predchádzania a potláčania podvodov a nezrovnalostí, ako aj ostatných protiprávnych činnostī, ktoré poškodzujú finančné záujmy Spoločenstva, takisto ako všetky otázky týkajúce sa spolupráce medzi príslušnými orgánmi členských štátov navzájom a medzi členskými štátmi a Komisiou, s cieľom chrániť finančné záujmy Spoločenstva.
               Komisia môže konzultovať s výborom všetky otázky, ktoré sa týkajú činností spätých s ochranou finančných záujmov Spoločenstva a ochranou bankoviek a mincí eura pred falšovaním.
               Komisia môže s výborom konzultovať takisto všetky otázky týkajúce sa právnej ochrany finančných záujmov Spoločenstva vrátane policajných a súdnych aspektov koncepčnej činnosti a spolupráce v oblasti boja proti podvodom.“

               2.

               Článok 3 sa mení a dopĺňa takto:

                           a)

                           článok 3 ods. 1 sa nahrádza nasledujúcim textom:
                           „1.   Výbor sa skladá z dvoch zástupcov z každého členského štátu; môžu im pomáhať dvaja zástupcovia príslušných vnútroštátnych orgánov.“

                           b)

                           článok 3 ods. 3 sa nahrádza nasledujúcim textom:
                           „3.   Na uľahčenie práce v odvetvových oblastiach patriacich pod jeho právomoci môže výbor so súhlasom Komisie vytvoriť pracovné skupiny.
                           Komisia zabezpečí pre výbor sekretariát.“

               3.

               V článku 6 sa odkaz na článok 214 zmluvy nahrádza odkazom na článok 287 zmluvy.

         Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 25. februára 2005

            Za Komisiu

         Siim KALLAS

            predseda Komisie

      (1)  Ú. v. ES L 61, 4.3.1994, s. 27.

      (2)  Ú. v. ES L 312, 23.12.1995, s. 1.

      (3)  Ú. v. ES L 292, 15.11.1996, s. 2.

      (4)  Ú. v. ES L 136, 31.5.1999, s. 20.

      (5)  Ú. v. ES L 136, 31.5.1999, s. 1.

      (6)  Ú. v. ES L 136, 31.5.1999, s. 8.

      (7)  Ú. v. ES L 181, 4.7.2001, s. 6.

      (8)  Ú. v. ES L 339, 21.12.2001, s. 50.


title: 2005/356/ES: Rozhodnutie Rady z 22. decembra 2004 o uzavretí Dohody medzi Európskym spoločenstvom a Andorrským kniežatstvom, upravujúcej opatrenia rovnocenné s tými, ktoré sú ustanovené v smernici Rady 2003/48/ES o zdaňovaní príjmov z úspor v podobe výplaty úrokov

text:
               4.5.2005

               SK

               Úradný vestník Európskej únie

               L 114/9

      ROZHODNUTIE RADY

   z 22. decembra 2004
   o uzavretí Dohody medzi Európskym spoločenstvom a Andorrským kniežatstvom, upravujúcej opatrenia rovnocenné s tými, ktoré sú ustanovené v smernici Rady 2003/48/ES o zdaňovaní príjmov z úspor v podobe výplaty úrokov
   (2005/356/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 94 v spojení s článkom 300 ods. 2 prvým pododsekom, ods. 3 prvým pododsekom a ods. 4,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Dňa 16. októbra 2001 Rada poverila Komisiu, aby s Andorrským kniežatstvom rokovala o dohode, ktorá by zaručila, že tento štát prijme opatrenia rovnocenné s opatreniami, ktoré sa musia uplatňovať v rámci Spoločenstva, aby sa zabezpečilo účinné zdaňovanie príjmov z úspor v podobe výplaty úrokov.

               (2)

               Text dohody, ktorá je výsledkom týchto rokovaní, je v súlade s negociačnými smernicami, ktoré boli schválené Radou. K tomuto textu je pripojené Spoločné vyhlásenie úmyslu medzi Európskym spoločenstvom a jeho členskými štátmi na jednej strane a Andorrským kniežatstvom na strane druhej, ktoré je pripojené k rozhodnutiu Rady 2004/828/ES (2).

               (3)

               Uplatňovanie ustanovení smernice 2003/48/ES (3) závisí od toho, či Andorrské kniežatstvo uplatní opatrenia rovnocenné s opatreniami ustanovenými v tejto smernici v súlade s dohodou, ktorú táto krajina uzavrela s Európskym spoločenstvom.

               (4)

               V súlade s rozhodnutím 2004/828/ES a s výhradou prijatia v neskoršom štádiu rozhodnutia o uzavretí dohody bola dohoda podpísaná v mene Európskeho spoločenstva 15. novembra 2004.

               (5)

               Je vhodné schváliť dohodu.

               (6)

               Je potrebné ustanoviť jednoduchý a rýchly postup pre prípadné úpravy príloh I a II k dohode,

         ROZHODLA TAKTO:
   Článok 1
   Týmto sa v mene Európskeho spoločenstva schvaľuje Dohoda medzi Európskym spoločenstvom a Andorrským kniežatstvom, upravujúca opatrenia rovnocenné s tými, ktoré sú ustanovené v smernici Rady 2003/48/ES o zdaňovaní príjmov z úspor v podobe výplaty úrokov.
   Text dohody je pripojený k tomuto rozhodnutiu (4).
   Článok 2
   Komisia je poverená schvaľovať v mene Spoločenstva zmeny a doplnenia v prílohách dohody, ktoré sú potrebné na zabezpečenie súladu medzi týmito prílohami a údajmi o príslušných úradoch, tak ako vyplývajú z ustanovení článku 5 písm. a) smernice 2003/48/ES, a údajmi uvedenými v jej prílohe.
   Článok 3
   Predseda Rady v mene Európskeho spoločenstva predloží oznámenie ustanovené v článku 15 ods. 1 dohody (5).
   Článok 4
   Toto rozhodnutie sa uverejní v Úradnom vestníku Európskej únie.

      V Bruseli 22. decembra 2004

            Za Radu

            predseda

         C. VEERMAN

      (1)  Stanovisko zo 17. novembra 2004 (zatiaľ neuverejnené v úradnom vestníku).

      (2)  Ú. v. EÚ L 359, 4.12.2004, s. 32.

      (3)  Ú. v. EÚ L 157, 26.6.2003, s. 38. Smernica naposledy zmenená a doplnená smernicou 2004/66/ES (Ú. v. EÚ L 168, 1.5.2004, s. 35).

      (4)  Ú. v. EÚ L 359, 4.12.2004, s. 33.

      (5)  Generálny sekretariát Rady uverejní v Úradnom vestníku Európskej únie dátum nadobudnutia účinnosti dohody.


title: Rozhodnutie Rady z  9. marca 2006 , ktorým sa vymenúvajú členovia a náhradníci Poradného výboru pre vzdelávanie a odbornú prípravu v oblasti architektúry

text:
               21.3.2006

               SK

               Úradný vestník Európskej únie

               C 68/6

      ROZHODNUTIE RADY

   z 9. marca 2006,
   ktorým sa vymenúvajú členovia a náhradníci Poradného výboru pre vzdelávanie a odbornú prípravu v oblasti architektúry
   (2006/C 68/03)
   RADA EURÓPSKEJ ÚNIE,
   so zreteľom na zmluvu o založení Európskeho spoločenstva,
   so zreteľom na rozhodnutie Rady 85/385/EHS z 10. júna 1985, ktorým sa zriaďuje Poradný výbor pre vzdelávanie a odbornú prípravu v oblasti architektúry, a najmä na jeho články 3 a 4 (1),
   so zreteľom na Akt o pristúpení z roku 2003, a najmä na jeho článok 52 ods. 1,
   berúc do úvahy, že podľa článku 3 tohto rozhodnutia sa uvedený výbor skladá z troch expertov z každého členského štátu a jedného náhradníka za každého z týchto expertov; že podľa článku 4 toho istého rozhodnutia funkčné obdobie týchto expertov a náhradníkov trvá tri roky;
   berúc do úvahy, že Rada svojimi rozhodnutiami z 23. októbra 2001 (2) a 1. marca 2002 (3) vymenovala členov a náhradníkov Poradného výboru pre vzdelávanie a odbornú prípravu v oblasti architektúry na obdobie do 22. októbra 2004;
   berúc do úvahy, že vlády dvadsiatich dvoch členských štátov vymenovali kandidátov s cieľom vymenovania, nahradenia alebo obnovy funkčného obdobia týchto členov a náhradníkov,
   ROZHODLA TAKTO:
   Jediný článok
   Členovia a náhradníci Poradného výboru pre vzdelávanie a odbornú prípravu v oblasti architektúry sa vymenúvajú na obdobie troch rokov od dátumu tohto rozhodnutia:
   A.   Aktívni experti

               Krajina

               Členovia

               Náhradníci

               Belgicko

               Jos LEYSSENS

               Michel DE KEYSER

               Česká republika

               Petr BÍLEK

               Michal KOHOUT

               Nemecko

               prof. Ralf NIEBERGALL

               Wolfgang SCHNEIDER

               Estónsko

               Tõnu LAIGU

               Veljo KAASIK

               Grécko

               Dionyssios DIGENIS

               Sotiris PAPADOPOULOS

               Španielsko

               Jordi QUEROL i PIERA

               Írsko

               John E. O'REILLY

               Eoin O'COFAIGH

               Taliansko

               Leopoldo FREYRIE

               Pierluigi MISSIO

               Cyprus

               Vasos CHRISTOU

               Sokratis STRATIS

               Lotyšsko

               Sergejs ŅIKIFOROVS

               pani Mgr. arch. Dace KALVĀNE

               Litva

               Kęstutis PEMPĖ

               Linas TULEIKIS

               Maďarsko

               Dr. Ferenc MAKOVÉNYI

               Sandor PÁLFI

               Malta

               David PACE

               David FELICE

               Holandsko

               pani S.D. NIEUWENDIJK

               R. van der SLUYS

               Rakúsko

               Alexander RUNSER

               Johannes Simon STEINER

               Poľsko

               Tomasz TACZEWSKI

               Stanislaw DEŃKO

               Slovinsko

               Dr. Viktor PUST

               Vladimir KRAJCAR

               Slovensko

               Branislav SOMORA

               Mária LICHVÁROVÁ

               Fínsko

               Veikko VASKO

               Pekka SALMINEN

               Švédsko

               Anders BODIN

               pani Katarina NILSSON

               Spojené kráľovstvo

               R. C. SHRIMPLIN

               Ken TAYLOR

         B.   Experti univerzitných vzdelávacích inštitúcií alebo inštitúcií na rovnakej úrovni v oblasti architektúry

               Krajina

               Členovia

               Náhradníci

               Belgicko

               Yvon CLOSSEN

               Johan RUTGEERTS

               Česká republika

               Ladislav LÁBUS

               Alois NOVÝ

               Nemecko

               prof. H. BÜHLER

               prof. Rudolf SCHÄFER

               Estónsko

               Dr. Jüri SOOLEP

               Andres ALVER

               Grécko

               Constantin-Victor SPYRIDONIDIS

               Írsko

               James HORAN

               prof. Loughlin KEALY

               Taliansko

               prof. Mario DOCCI

               prof. Piero ALBISINNI

               Cyprus

               Christos CHATZICHRISTOS

               Mario FOKAS

               Lotyšsko

               Dr. habil., prof. Jānis KRASTIŅŠ

               Dr. arch., prof. Jānis BRIŅĶIS

               Litva

               Gintaras ČAIKAUSKAS

               prof. Juozas PALAIMA

               Maďarsko

               prof. Balázs BALOGH

               prof. Bálint BACHMANN

               Malta

               Joseph FALZON

               Dennis DE LUCCA

               Holandsko

               prof. L. VAN DUIN

               Aart OXENAAR

               Rakúsko

               Christian KÜHN

               prof. Wolf D. PRIX

               Poľsko

               prof. Stefan WRONA

               prof. Andrzej KADŁUCZKA

               Slovinsko

               Peter GABRIJELČIČ

               Dr. Tadeja ZUPANČIČ STROJAN

               Slovensko

               prof. Julián KEPPL

               Ľubica VITKOVÁ

               Fínsko

               prof. Juhani KATAINEN

               prof. Simo PAAVILAINEN

               Švédsko

               Finn WERNE

               Hasse ERNEFELDT

               Spojené kráľovstvo

               prof. James A. LOW

               Lawrence JOHNSTON

         C.   Experti príslušných orgánov členských štátov

               Krajina

               Členovia

               Náhradníci

               Belgicko

               Olivier REMACLE

               Benjamin HOUET

               Česká republika

               Zuzana BĚHOUNKOVÁ

               Lenka RUDÁ

               Nemecko

               pani Vera STAHL

               Michael ELZER

               Estónsko

               Priit ENOK

               Martin LEPP

               Grécko

               Nikolaos KATSIMBINIS

               pani Margarita KARAVASSILI

               Írsko

               Michael McCARTHY

               pani Nancy CALLAGHAN

               Taliansko

               Dott. ssa Teresa CUOMO

               Cyprus

               pani Lilia PAPADOURY

               pani Antroula FLORIDOU

               Lotyšsko

               Dainis OZOLIŅŠ

               pani Gunta ARĀJA

               Litva

               Gintautas TIŠKUS

               Gediminas BUDREIKA

               Maďarsko

               pani Mária BÁNÓNÉ NYÉKHELYI

               pani Zsuzsanna SZABÓ

               Malta

               Raymond FARRUGIA

               Carmel MIFSUD BORG

               Holandsko

               M. VAN HECK

               Portugalsko

               António Vasco MASSAPINA

               Fernando Rocha PINTO

               Rakúsko

               Wolfgang LENTSCH

               pani Evelyn NOWOTNY

               Poľsko

               Kazimierz Andrzej KOBYLECKI

               Monika MAJEWSKA

               Slovinsko

               pani Pavli KOC

               Saša GALONJA

               Slovensko

               Milan MARHAVÝ

               Viktória KOSÁROVÁ

               Fínsko

               pani Anita LEHIKOINEN

               Švédsko

               pani Nina KOWALEWSKA

               pani Karin DAHL BERGENDORFF

               Spojené kráľovstvo

               Dr. Jon LEVETT

               David PETHERICK

      V Bruseli 9. marca 2006

            Za Radu

            Predseda

         J. PRÖLL

      (1)  Ú. v. ES L 223, 21.8.1985, s. 26.

      (2)  Ú. v. ES C 320, 15.11.2001, s. 2.

      (3)  Ú. v. ES C 72, 21.3.2002, s. 1.